ছাত্রলীগ নেতাকে নিয়ে ইমামের গাঁজার আসর!
মসজিদের ইমাম তার বাড়িতে রাতে ছাত্রলীগ নেতাসহ অন্যদের নিয়ে বসিয়েছিলেন গাজার আসর। এ সময় সেখানে হানা দেয় পুলিশ।







অন্যরা পালিয়ে গেলেও সেই আসর থেকে ইমাম, ছাত্রলীগ নেতা ও এক দিনমজুরকে আটক করেছে পুলিশ।




ঘটনাটি ঘটেছে শনিবার দিবাগত রাত আড়াইটার দিকে পাবনার চাটমোহর উপজেলার নিমাইচড়া ইউনিয়নের চিনাভাতকুর গ্রামে।
আটককৃতরা হলেন চিনাভাতকুর মসজিদের ইমাম ও একই এলাকার মৃত মোজাম্মেল হকের ছেলে আরিফ বিল্লাহ, নিমাইচড়া ইউনিয়ন ছাত্রলীগের সভাপতি এবং চিনাভাতকুর গ্রামের আশুতোষ মালাকারের ছেলে পার্থ মালাকার জনি এবং আবুল হোসেনের ছেলে দিনমজুর লালন হোসেন।
হাণ্ডিয়াল পুলিশ তদন্ত কেন্দ্রের পরির্দশক এসএম মঈনুদ্দীন যুগান্তরকে জানান, শনিবার দিবাগত রাতে মসজিদের ইমাম আরিফ বিল্লাহ, ছাত্রলীগ নেতা পার্থ মালাকারসহ ওই এলাকার বেশ কয়েকজনকে নিয়ে গাঁজার আসর বসায়। বিষয়টি গোপন সংবাদের মাধ্যমে জানতে পেরে ওই আসরে অভিযান চালানো হয়। এ সময় অন্যরা পালিয়ে গেলেও আটক করা হয় তিনজনকে। পরে তাদের শরীর তল্লাশি করে ৬০ পুরিয়া গাঁজা উদ্ধার করা হয়।
এ ঘটনায় থানায় আটককৃতদের বিরুদ্ধে মাদকদ্রব্য নিয়ন্ত্রণ আইনে মামলা দায়ের করে তাদের রোববার জেলহাজতে পাঠানো হয়েছে বলে জানান তিনি।

মসজিদের ইমাম তার বাড়িতে রাতে ছাত্রলীগ নেতাসহ অন্যদের নিয়ে বসিয়েছিলেন গাজার আসর। এ সময় সেখানে হানা দেয় পুলিশ।